สร้างความแข็งแกร่งให้ชีวิตคู่ จุดไฟรักขึ้นมาใหม่
ความเสี่ยงใหญ่ในความสัมพันธ์ที่ยาวนานก็คือ การไม่ใส่ใจกันและกัน ไม่ว่าคุณจะรักและเห็นคุณค่าของสามี/ภรรยาสักแค่ไหน ก็เป็นไปได้ว่าคุณอาจจะเคยชินกับสิ่งที่อีกฝ่ายทำให้จนคุณลืมที่จะรู้สึกขอบคุณทุกสิ่งที่คนรักทำให้คุณ ถ้าคุณพยายามแสดงความขอบคุณให้เขาเห็น คนรักของคุณก็น่าจะทำอย่างเดียวกัน  พูดขอบคุณเวลาที่สามี/ภรรยาทำอะไรให้ ไม่ว่าจะเป็นทำอาหาร ซ่อมชั้นวางของที่พัง หรือแค่ซื้ออะไรมาฝากคุณ การแสดงออกให้คนรักรู้ว่าคุณเห็นคุณค่าในสิ่งเล็กๆ ที่เขาทำจะทำให้สามี/ภรรยาของคุณรู้สึกว่าคุณเห็นคุณค่าของเขา และคนรักของคุณก็อาจจะยิ่งทำสิ่งดีๆ ให้คุณต่อไปเรื่อยๆ (คุณเองก็เช่นเดียวกัน) ในอนาคต อีกด้านของการไม่ใส่ใจคนรักก็คือ การลืมพูดชมกันและกัน คุณอาจจะคิดว่าคนรักของคุณรู้อยู่แล้วว่าคุณรักเขาหรือเธอ และนั่นก็อาจจะจริง แต่ไม่มีอะไรจะทำให้ใบหน้าของคุณเปื้อนยิ้มได้เท่ากับการได้ยินคนรักบอกว่าคุณมีเสน่ห์และเป็นที่ปรารถนา เพราะฉะนั้นพยายามทำให้อีกฝ่ายรู้สึกพิเศษให้บ่อยที่สุดเท่าที่จะทำได้  การให้ความสนใจแก่คนรักไม่ต้องใช้อะไรมาก พูดชมเสื้อผ้าสวยๆ ผมทรงใหม่ หรือพัฒนาการของเขาหลังจากเริ่มแผนออกกำลังกายใหม่ และอื่นๆ พยายามกล่าวชมความพยายามของคนรักต่อหน้าคนอื่น การคุยโวถึงความสำเร็จของสามี/ภรรยาเมื่อเขาหรือเธอขี้อายเกินกว่าที่จะเป็นฝ่ายพูดทำให้สามี/ภรรยารู้สึกถึงความรักได้จริงๆ ขณะที่ความสัมพันธ์ดำเนินไป คุณอาจจะพบว่าการหาเวลาไปเดตหรือออกไปข้างนอกแล้วมีค่ำคืนสุดแสนโรแมนติกตามลำพังนั้นเป็นเรื่องยาก และจะยิ่งเป็นปัญหาถ้าคุณมีลูก แต่การใช้เวลาช่วงค่ำคืนไปเดตกันตามลำพังกับสามี/ภรรยาอย่างสม่ำเสมอจะช่วยสร้างความตื่นเต้นและจุดไฟปรารถนาที่คุณเคยมีต่อกันเมื่อครั้งยังคบหากันกลับมา และไฟปรารถนานั้นก็เป็นสิ่งสำคัญที่จะทำให้ชีวิตคู่ที่อยู่กันมานานดำเนินต่อไปได้อย่างยั่งยืน  พยายามใช้เวลายามค่ำคืนร่วมกันตามลำพัง จ้างพี่เลี้ยงมาดูแลลูกๆ หรือให้พวกเขาไปนอนบ้านเพื่อน เลือกร้านอาหารที่โรแมนติก ถ้าคุณมีที่ๆ ชอบอยู่แล้วหรือถ้าคุณสามารถทำให้เหมือนตอนเดตกันครั้งแรกได้ยิ่งดีใหญ่ แต่งตัวเพื่อกันและกัน พยายามทำให้สามี/ภรรยาประทับใจในตัวคุณราวกับว่าคุณแค่คบกันและยังไม่ได้แต่งงานกัน เดินเล่นแบบโรแมนติกด้วยกันหลังมื้อค่ำ หรือออกไปดูการแสดงด้วยกัน พยายามทำให้มันเป็นค่ำคืนแห่งความใกล้ชิดที่คุณสองคนได้อยู่ด้วยกันตามลำพัง นอกจากความต้องการทางเพศที่ต้องได้รับการเติมเต็มแล้ว คุณเองก็ต้องรู้สึกว่าชีวิตของคุณมีความหมายและคุณก็ประสบความสำเร็จในบางสิ่งบางอย่าง มันอาจจะฟังดูน่าประหลาดใจ แต่ผู้เชี่ยวชาญเห็นพ้องต้องกันว่า การมีเป้าหมายและความสำเร็จส่วนตัวที่ไม่เกี่ยวข้องกับสามี/ภรรยาทำให้ชีวิตคู่แน่นแฟ้นขึ้นได้จริงๆ  เมื่อคุณรู้สึกว่าเป้าหมายส่วนตัวของคุณได้รับการเติมเต็มแล้ว คุณก็จะเสียสละตัวเองให้คนรักได้ง่ายขึ้น ถ้าคุณทะเยอทะยานในเรื่องอาชีพการงานมาก ก็ให้เวลากับการทำงาน ถ้าคุณเป็นศิลปิน ก็ทำงานศิลป์ ถ้าคุณเป็นนักกีฬา ก็ไปฝึกวิ่งมาราธอน  ไม่ว่าเป้าหมายและความสำเร็จของคนรักจะเป็นอะไร คุณก็ต้องมีเป้าหมายของตัวเอง คุณและคนรักควรจะสนับสนุนซึ่งกันและกัน และควรฉลองให้กับความสำเร็จของกันและกัน ไม่ว่าคุณจะแต่งงานมา 2 ปีหรือ 20 ปี มันง่ายมากที่คุณสองคนจะรู้สึกว่าตัวเองติดกับดักความเคยชินที่น่าเบื่อหน่าย กิจวัตรเกิดขึ้นเพราะมันทำให้เราสามารถใช้ชีวิตในแต่ละวันได้อย่างมีทิศทางและสะดวก แต่การติดอยู่ในความเคยชินและกิจวัตรของความสัมพันธ์อาจทำให้ความโรแมนติกมอดไหม้ไปอย่างช้าๆ จนคุณไม่ทันสังเกตเลยด้วยซ้ำ  ถ้าปกติคุณรับประทานมื้อดึกเป็นส่วนใหญ่ ให้ลองไปเดตรอบค่ำข้างนอกด้วยกัน ถ้าปกติแล้วคุณทำอาหารมื้อดึกรับประทานคนเดียว ลองทำอาหารมื้อค่ำเผื่อคนรักและรับประทานด้วยกัน ทำสิ่งที่น่าตื่นเต้นที่ปกติแล้วคุณกับสามี/ภรรยาไม่เคยคิดจะทำด้วยกัน ไม่จำเป็นต้องโลดโผนมากนัก แต่มันควรจะผลักดันให้คุณสองคนได้สนุกและรู้สึกตื่นเต้นร่วมกัน ไปเที่ยวพักร้อนสุดโรแมนติกด้วยกัน หรือจะแค่วางแผนวันสนุกและน่าตื่นเต้นด้วยกันก็ได้ แม้จะเป็นแค่การไปร่วมงานเทศกาลหรือไปสวนสนุกก็เถอะ ตอนที่คุณกับสามี/ภรรยาของคุณคบหากัน คุณก็อาจจะจีบกันตลอดเวลาอยู่แล้ว แล้วทำไมเลิกเสียล่ะ คู่รักส่วนใหญ่สบายใจที่มีกันและกันอยู่ซึ่งก็เป็นสิ่งที่ดี แต่ข้อเสียคือการสบายใจที่ได้อยู่กับอีกฝ่ายทำให้คุณลืมวิธีปลุกเสน่ห์ขึ้นมาอีกครั้ง เพราะว่าคุณไม่ได้จำเป็นต้องใช้มันมาหลายเดือน (หรือแม้กระทั่งหลายปีแล้ว)  สบตากัน ยิ้มให้คนรักและทำเป็นหัวเราะคิกคัก ใช้ภาษากายที่แสดงถึงความโรแมนติก และเลียนแบบภาษากายของคนรัก  ยืนหันหน้าเข้าหากัน อย่ากอดอก และยืนพิงเข้าหากันและกันเวลาที่คุณพูด สัมผัสทางกายเป็นส่วนประกอบสำคัญของความใกล้ชิด สัมผัสทางกายทำให้คุณรู้สึกเป็นที่ปรารถนา สบายใจและใกล้ชิดกับคนรักมากยิ่งขึ้น ถ้าคุณใกล้ชิดกันมากและมีสัมผัสทางกายต่อกันบ่อยๆ อยู่แล้ว ให้ทำต่อไป แต่ถ้าสัมผัสทางกายไม่ได้เป็นส่วนหนึ่งในความสัมพันธ์อีกแล้ว ให้พยายามนำมันกลับมา  สัมผัสทางกายไม่ได้หมายความถึงเซ็กส์อย่างเดียว (แม้ว่าหลายคนจะมองว่าเซ็กส์คือส่วนที่ดีของชีวิตแต่งงาน) มันอาจจะหมายถึงการจับมือ คลอเคลีย โอบกอด จูบ หรือการสัมผัสที่แสดงถึงความรักใคร่อื่นๆ คนรักของคุณเขาอาจจะต้องการสัมผัสทางกายพอๆ กับคุณ แต่อาจจะเขินหรือกังวลว่าคุณจะไม่ได้ต้องการมันด้วย อย่าเครียดเรื่องการสัมผัสทางกาย ขอแค่เริ่มทำ คนรักของคุณจะต้องดีใจและมันจะช่วยให้คุณสองคนรู้สึกใกล้ชิดกันและกันมากขึ้นด้วย จำไว้ว่าความรู้สึกมักเกิดขึ้นหลังการกระทำ ถ้าคุณพยายามที่จะสร้างค่ำคืนที่โรแมนติกให้กันและกันก่อน ความรู้สึกโรแมนติกก็จะตามมาเอง ถ้าคุณแต่งงานกันมาสักพักแล้ว บางครั้งคุณทั้งคู่ก็อาจจะรู้สึกเหนื่อยล้ากับการพยายามสร้างสมดุลระหว่างชีวิตทำงานกับชีวิตที่บ้าน และทุกอย่างจะยิ่งน่าท้อใจมากขึ้นไปอีกถ้าคุณมีลูก แต่การหาเวลาใกล้ชิดโดยไม่มีเรื่องอื่นมาทำให้ไขว้เขว (ลูกๆ โทรศัพท์จากที่ทำงาน อีเมล เป็นต้น) สามารถจุดไฟรักให้ลุกโชนในความสัมพันธ์ได้อีกครั้ง โดยเฉพาะอย่างยิ่งถ้าคุณจัดลำดับความสำคัญของเวลาใกล้ชิดไว้เป็นอันดับแรกๆ ทุกสัปดาห์เสมอ  ใช้เวลาร่วมกันโดยเฉพาะอย่างยิ่งการมอบสัมผัสทางกายให้แก่กัน สร้างขั้นตอนก่อนมีเซ็กส์ วิธีนี้จะทำให้คุณทั้งคู่รู้สึกใกล้ชิดกันมากขึ้น ถ้าจำเป็นจริงๆ ให้จัดตารางเวลาสำหรับใกล้ชิดและ/หรือมีเซ็กส์ ผู้เชี่ยวชาญแนะนำว่าแค่การจัดสรรเวลา 30 นาทีให้เป็นช่วงเวลาใกล้ชิดอย่างเดียวก็สามารถสร้างความมหัศจรรย์ให้เกิดขึ้นในความสัมพันธ์ได้แล้ว เอาลูกไปฝากไว้ที่เนิร์สเซอร์รี่ หรือถ้าพวกเขาโตพอที่จะออกไปข้างนอกคนเดียวได้ ให้เงินพวกเขาไปดูหนังหรือไปช้อปปิ้งที่ห้าง วิธีนี้เป็นการซื้อเวลาที่จะได้อยู่ร่วมกับสามี/ภรรยาตามลำพัง ปิดโทรศัพท์มือถือขณะที่คุณกำลังใกล้ชิดกัน ไม่มีอะไรจะทำให้หมดอารมณ์ไปได้มากกว่าการที่คนรักติดสายคุยงานยาวเหยียด การใกล้ชิดไม่ได้เป็นสิ่งที่ทำแค่ครั้งเดียวจบ คุณต้องพยายามหาเวลาใกล้ชิดทุกสัปดาห์ หลายครั้งต่อสัปดาห์ หรือจะกี่ครั้งก็ได้แล้วแต่ว่าคุณกับคนรักต้องการมากแค่ไหน เรื่องนี้เกี่ยวข้องกับความซื่อสัตย์และการสื่อสารกันอย่างเปิดใจ บางคนกลัวที่จะบอกความต้องการของเขาให้คนอื่นรู้แม้แต่กับสามี/ภรรยา อย่างไรก็ตาม คุณไม่ควรเก้อเขินหรืออับอายเรื่องความชอบของตัวเอง บอกให้คนรักทราบถึงความชอบในเรื่องเซ็กส์หรือจินตนาการเกี่ยวกับเซ็กส์ที่คุณมี และถามคนรักว่าเขาหรือเธอชอบอะไร และไม่ว่าคุณหรือคนรักจะต้องการอะไร ให้เคารพความต้องการของกันและกัน  ถ้าคุณรู้สึกว่าความชอบในเรื่องเซ็กส์ของคุณไม่ได้รับการตอบสนอง คุณก็อาจจะรู้สึกไม่ได้รับการเติมเต็มในเรื่องเซ็กส์ ซึ่งพอผ่านไปสักระยะมันอาจจะรู้สึกเหมือนเป็นแค่หน้าที่ วิธีที่ดีที่สุดที่จะให้คุณทั้งคู่สนุกไปกับเซ็กส์ก็คือ การพูดคุยกับคนรักว่าคุณชอบและไม่ชอบอะไร และให้สามี/ภรรยาบอกสิ่งที่ตัวเองชอบและไม่ชอบเช่นเดียวกัน เต็มใจที่จะร่วมกันค้นหาสิ่งใหม่ๆ ในห้องนอนเพื่อที่ความต้องการของคุณและคนรักจะได้รับการตอบสนองด้วยกันทั้งคู่ นอกจากนี้ โดยทั่วไปแล้วการลองทำสิ่งใหม่ๆ สามารถจุดไฟรักให้ลุกโชนในความสัมพันธ์ได้ และคุณทั้งคู่ก็อาจจะพบรูปแบบใหม่ๆ ที่คุณทั้งสองคนชอบก็ได้ การเคารพในความต้องการของคนรักไม่ได้หมายความว่าคุณต้องฝืนใจตัวเอง คุณสามารถสร้างขอบเขตของคุณและคาดหวังให้คนรักเคารพขอบเขตนั้นได้ บางคนมองว่าการบำบัดชีวิตคู่นั้นมีไว้สำหรับคู่ที่กำลังจะหย่ากันเท่านั้น แต่นั่นไม่จริงเลย การบำบัดชีวิตคู่สามารถช่วยให้คุณและสามี/ภรรยามีทักษะการสื่อสารที่ดีขึ้น หาวิธีที่จะรู้สึกใกล้ชิดกันมากขึ้น และพยายามต่อสู้กับความยากลำบากที่เกิดขึ้นในชีวิตคู่  การไปหานักบำบัดไม่ใช่เรื่องน่าอับอายหรือเป็นตราบาป การบำบัดชีวิตคู่สามารถช่วยคุณและคนรักได้ในทุกช่วงของความสัมพันธ์ ถ้าคุณหรือคนรักมีความต้องการทางเพศน้อยมากหรือไม่มีเลยทั้งๆ ที่ก่อนหน้านี้ก็มีเป็นปกติ นักบำบัดอาจแนะนำให้คุณไปพบแพทย์ปฐมภูมิเพื่อหาคำอธิบายทางการแพทย์ บางครั้งยาบางชนิดก็ลดความต้องการทางเพศหรือสมรรถภาพทางเพศ หรือในกรณีอื่นๆ ก็อาจจะเป็นสาเหตุด้านอารมณ์ที่ทำให้ความต้องการทางเพศลดลง ซื่อสัตย์และเปิดใจกับนักบำบัดและแพทย์เมื่อพูดถึงปัญหาเรื่องความใกล้ชิดที่คุณกำลังเผชิญอยู่
แสดงความขอบคุณในเรื่องเล็กๆ น้อยๆ. ใช้เวลาสนใจคนรัก. ไปเดตกับสามี/ภรรยา. คุณต้องรู้สึกเติมเต็ม. เปลี่ยนกิจวัตรของคุณ. จีบกันบ้าง. เพิ่มสัมผัสทางกาย. หาเวลาใกล้ชิด. บอกว่าคุณชอบให้เขาทำอะไรระหว่างมีเซ็กส์. ลองพบนักบำบัดชีวิตคู่.
https://www.wikihow.com/Improve-Your-Relationship-With-Your-Spouse https://www.wikihow.com/Improve-Your-Relationship-With-Your-Spouse
Strengthening Your Marital Bonds Rekindling the Romance